Alegorija efekata dobre i loše vladavine
<s>Alegorija efekata dobre i loše vladavine (talijanski: Allegorie ed effetti del cattivo governo e Buono) je freska u središnjoj dvorani Sienske vijećnice (Palazzo Pubblico) koju je od 1337.-1339. godine naslikao veliki gotički slikar sijenske škole, Ambrogio Lorenzetti.</s>

<s>Slika duga 770 cm sastoji se od šest dijelova:
 Dobra uprava sa zborom svetaca
 Efekti dobre vladavine u gradu
 Efekti dobre vladavine na selu
 Loša uprava sa zborom demona
 Efekti loše uprave u gradu
 Efekti loše uprave na selu</s>

<s>Historija</s>

<s>God. 1338., siensko gradsko vijeće devetorice (Nove) je naručilo od Amrogia fresku u središnjoj prostoriji, Sala della Pace („Soba mira“), u Gradskoj vijećnici (Palazzo Pubblico).</s><s>Odabrana tema je bila alegorijski prikaz kontrasta dobre i loše uprave na građane i seljane, koje je Ambrogio trebao prikazati na suprotnim zidovima.</s>

<s>Ironično, ali samo nekoliko godina nakon završetka ove slike, siromaštvo, glad i bolest su poharale Sienu.</s>

<s>Odlike</s>

<s>Na zidu iznad vrata naslikana je "Alegorija dobre vladavine" kao skup vrlina i zbor svetaca koji podupiru veliku žensku personifikaciju grada na prijestolju.</s>

<s>Kao priznanje svojim naručiteljima, Ambrogio je na slici „Učinci dobre vladavine u gradu“ stvorio idealizirani prikaz Siene i njene okolice.</s><s>Kupola i karakteristični prugasti kampanil katedrale nalaze se u gornjem lijevom kutu slike, a na drugom kraju grada, iznad gradskih vrata koja se otvaraju u krajolik nalazi se skulptura Kapitolijske vučice kojom se naglašava kako su to „Rimska gradska vrata“ (Porta Romana) koja vode prema Rimu.</s><s>Narativnim načinom Lorenzetti je prikazao realističke prizore iz svakodnevnog gradskog i seoskog života.</s><s>Od lijeva prema desno, žene nose odjeću po najnovijoj modi dok plešu i pjevaju slaveći dobru vladavinu, ljudi na konjima jašu između zgrada čiji otvoreni lukovi pokazuju školu, trgovinu i konobu; na krovovima se vide ljudi koji nose korpe i slažu cigle; dok seljaci ulaze u grad da prodaju svoju robu.</s><s>Ispod slike „Učinci dobre vladavine u gradu“ nalazi se natpis koji slavi Pravdu i mnoge dobre stvari koje proizilaze iz nje:</s>

<s>Ispred vrata koja se otvaraju u sliku "Učinci dobre vladavine na selu" lebdi alegorija Sigurnosti u obliku žene odjevene u prozirnu draperiju, sa svitkom u ruci i minijaturnim vješalima s obješenim čovjekom u drugoj ruci.</s><s>Na svitku stoji  poziv onima koji dolaze u grad da dolaze u miru, a vješala su upozorenje onima koji to ne učine.</s><s>Natpis kaže:</s>

<s>Novina na ovoj slici je čuveni panoramski prikaz Siene iz ptičje perspektive.</s><s>Na dnu, grupa seljaka obrađuje zemlju, dok kultivirani pejzaž u pozadini odvlači gledateljevo oko u nepreglednu daljinu.</s><s>To je prvi pravi pejzaž nakon rimske umjetnosti.</s><s>Ambrogio je proučavao seljake u njihovim sezonskim radovima; prizor ruralne Toskane koji se vrlo malo mijenjao posljednjih 600 godina.</s>

<s>Ambrogio je uspio na slici ostvariti dvije važne stvari.</s><s>Prije svega, uspio je ostvariti vizualno jedinstvo usprkos promjenama gledišta i proporcija dijelova, čime mu je plovuća kompozicija ipak razumna.</s><s>Drugo, ostvario je osjećaj prirodnih omjera u donosu figura prema okolini.</s><s>Od žena koje plešu na glazbu tambure ispred obućarnice do zadovoljnih seljaka koji skrbe za plodna polja i bogate vinograde, cijela slika odiše vizijom uređenog društva, mira i blagostanja u određenom vremenu i prostoru.</s>

<s>Izvori</s>

<s>Vanjske veze</s>

<s>Bilješke o freskama</s>

<s>Slike gotike
Slike 1330-ih
Authority control 2</s>

